ट्रक र बस ठोक्किँदा  १४ जना घाइते
शनिबार दिउँसो पूर्वबाट पश्चिमतर्फ जाँदै गरेको सु प्र प ००१ ख २७५९ नम्बरको ट्रक र पश्चिमबाट पूर्वतर्फ आइरहेको  सु प्र प ००१ म ९०९ नम्बरको बस ठोक्किएका हुन्।
चाँदनी आचार्यघोडाघोडी (कैलाली) असार ९ गते। कैलालीमा बस र ट्रक ठोक्किँदा १४ जना घाइते भएका छन्। शनिबार दिउँसो पूर्वबाट पश्चिमतर्फ जाँदै गरेको सु प्र प ००१ ख २७५९ नम्बरको ट्रक र पश्चिमबाट पूर्वतर्फ आइरहेको  सु प्र प ००१ म ९०९ नम्बरको बस ठोक्किएका हुन्। घोडाघोडी नगरपालिका १० घुम्नीभाकलमा भएको दुर्घटनामा ट्रक र बस चालकसहित बसमा सवार १४ जना घाइते भएको इलाका प्रहरी कार्यालय सुखडका प्रमुख वीरबहादुर विश्वकर्माले जानकारी दिनुभयो। घाइतेको सुखड स्थिति घोडाघोडी अस्पतालमा उपचार भइरहेको छ। दुर्घटनाको विषयमा अनुसन्धान भइरहेको प्रहरीले जनाएको छ।